Wesselstuen

Wesselstuen eller Johnsrud er et gammelt bolighus i Vestby kommune. Den er kjent som et kunstnerhjem ettersom forfatteren Johan Herman Wessel (1742–1785) ble født her. 

Wessel bodde i Vestby til han var 16 år gammel, i årene 1742–1758. De første seks årene bodde familien i dette huset, senere i prestegården, etter at faren, Jonas Wessel, ble forfremmet til sogneprest. Huset var «kapellanstue», og ligger på prestegårdens jord. Johan Herman var en av tretten søsken, og hans brødre Ole Christopher Wessel og Caspar Wessel vokste også opp i dette huset. 

Huset eies i dag av Vestby kommune, og brukes til kulturarrangement og som selskapslokaler. 

 Litteratur 
 Hilde Diesen. Dikterhus. Tell forlag, 1994 (''bokhylla.no – fulltekst)
 vestby.kommune.no/wesselstua 
 Aftenposten Aften; 28.07.1992 «En gjøgler og rimsmed fyller 250»

Kategori:Norske kunstnerhjem
Kategori:Byggverk i Vestby
Kategori:Kultur i Vestby